TKN:ได้เวลาขึ้นแรงรอบใหม่เป้า 33 บ.ชี้กำลังผลิตโรงงานโรจนะ-ตลาดจีนหนุน
TKN:ได้เวลาขึ้นแรงรอบใหม่เป้า 33 บ.ชี้กำลังผลิตโรงงานโรจนะ-ตลาดจีนหนุน

17 ก.พ. 2560

บล.กสิกรไทย ระบุในบทวิเคราะห์วันนี้(17ก.พ.)ว่า บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN  คาดยอดขายจะมีแรงหนุนจากกำลังการผลิตใหม่จากโรงงานโรจนะ ซึ่งจะช่วยเพิ่มกำลังการผลิตขึ้นเท่าตัว และมีแรงหนุนมาจากสิทธิประโยชน์จากคณะกรรมการส่งเสริมลงทุน (BOI) เชื่อว่ายอดขายต่างประเทศจะเป็นปัจจัยขับเคลื่อนหลัก สืบเนื่องจากการเติบโตอย่างรวดเร็วของตลาดจีน
ทั้งนี้ กระแสการรักษ์สุขภาพที่ได้รับความนิยมมากขึ้น จะเป็นอีกหนึ่งปัจจัยที่ช่วยสนับสนุนภาพรวมของบริษัทขยายให้ใหญ่ขึ้น แนะนำ”ซื้อ”ราคาเป้าหมายที่ 33.00 บาท โดยราคาเป้าหมายของเราคำนวณจาก PER 42.6 เท่าหรือคิดเป็น +1SD ต่อค่าเฉลี่ยของหุ้น ทั้งนี้คำแนะนำของเราสะท้อนอัตราการเติบโตเฉลี่ย (CAGR) สำหรับปี 2559-61 ที่ 52%  